ทำไมต้องเข้าRSPO
เมื่อวานแนะนำให้รู้จัก,มาตรฐานปาล์มน้ำมัน RSPO, ที่ฝรั่งเขาวางไว้ให้ทำตาม จะใช่เป็นการกีดกันทางการค้าที่ไม่ใช่ภาษีหรือไม่,ไม่ใช่ประเด็น แต่มีคำถามตามมาทำไมเราต้องเข้าร่วม,หากเราจะขายน้ำมันปาล์มให้ต่างชาตินำไปผลิตสินค้า เช่น อาหารสำเร็จรูป สบู่ เครื่องสำอาง หรือผลิตภัณฑ์สุขภาพ เราต้องปฏิบัติตาม ไม่งั้นเขาไม่ซื้อเรา,คำตอบสั้นๆ จาก มานิต วงษ์สุรีย์รัตน์ นายกสมาคมโรงงานสกัดน้ำมันปาล์มสำหรับไทยเริ่มรู้จักมาตรฐานนี้มาตั้งแต่ปี 2553 แต่เพิ่งได้รับรองมาตรฐานเมื่อปี 2555 ในประเภทกลุ่มผู้ประกอบการรายย่อย เพราะชาวสวนปาล์มบ้านเราส่วนใหญ่เป็นรายย่อย,ขณะที่มาเลเซีย อินโดนีเซีย ผู้ส่งออกน้ำมันปาล์มรายใหญ่ ทำลักษณะแปลงใหญ่ จึงมีผู้ผ่านการรับรองมาตรฐานไปแล้วประมาณ 80%,ส่วนไทย มีผู้ผ่านมาตรฐานนี้ ไม่ถึง 10% เพราะเกษตรกรยังไม่เห็นถึงความสำคัญของการเข้าสู่มาตรฐาน RSPO,แต่จากการสำรวจข้อมูลเกษตรกรที่เข้าร่วมโครงการ พบเกษตรกรได้ความรู้เพิ่มขึ้น รู้จักเลือกพันธุ์ที่เหมาะสมกับดิน รู้จักวิเคราะห์ดิน ทำให้ใส่ปุ๋ยได้ตรงกับความต้องการของพืช รู้จักการปลูกทดแทน รู้วิธีเก็บเกี่ยวที่ได้เปอร์เซ็นต์น้ำมันเพิ่มขึ้น รวมถึงใช้ปุ๋ยยาน้อยลง,ที่สำคัญ พื้นที่ปลูกแปลงได้มาตรฐาน RSPO โรงงานจะให้ราคาเพิ่ม กก.ละ 10-20 สตางค์,เรียกว่าได้ความรู้ตั้งแต่ขั้นตอนปลูกยันเก็บเกี่ยว ทำให้ผลผลิตต่อหน่วยเพิ่มขึ้นจากเดิมไร่ละ 2 ตัน เป็น 3 ตัน บางรายลดต้นทุนไปถึง 50% เนื่องจากไม่ต้องเสียค่าใช้จ่ายในการแก้ไขปัญหาดินเสื่อมคุณภาพ ไม่ต้องเคลื่อนย้ายหรือเพิ่มพื้นที่ปลูก,เข้าร่วมโครงการทำมาตรฐานไม่ต้องเสียเงิน เสียแต่เวลานั่งอบรม กลับไปได้สตางค์เพิ่มแบบนี้เอาไงดี.,สะ-เล-เต
หากเราจะขายน้ำมันปาล์มให้ต่างชาตินำไปผลิตสินค้า เช่น อาหารสำเร็จรูป สบู่ เครื่องสำอาง หรือผลิตภัณฑ์สุขภาพ เราต้องปฏิบัติตาม ไม่งั้นเขาไม่ซื้อเรา คำตอบสั้นๆ จาก มานิต วงษ์สุรีย์รัตน์ นายกสมาคมโรงงานสกัดน้ำมันปาล์ม
ปาล์มน้ำมัน,ไบโอดีเซล,RSPO,หน้ามองฟ้า เท้าหยั่งดิน,สะ-เล-เต,เกษตร